ایرأ اۊرأ گاگلف ایشتؤونیم که گۊنن گیلکی واجهٰ‌کان خیلی‌ته فارسی هیسن! ای گب دۊرۊست نیه ؤ "علمی" نیه.
دۊتته خاخۊر ممکنه خیلی کسن' مؤنسه‌بۊن ؤ کسن' شبیه ببۊن. فرضا هر دۊتته چۊم زاغ ببۊن. ولی آیا شأنه گۊتن یته خاخۊر اصله اۊ یته فرع؟ 
گیلکی ؤ فارسی «زوانشناسی علم» ٚ مئن خاخۊر خاخۊر محسۊب بۊنن. أخر یته واجه ایشان ٚ مئنأ مشترک ببۊن، دلیل زوانی فامیلی ارتباط هیسه.
دۊنیا دل خیلی زوانان کسن ٚ همرأ هم‌خانواده هیسن ؤ این فقط گیلکی ؤ فارسی نیئن که جهان ٚ مئن کسن ٚ همرأ فامیلن. یته د فامیلی گرۊه اینگیلیسی ؤ آلمانی ؤ هلندی هیسه. یته د فرانسوی ؤ اسپانیایی ؤ ایتالیایی هیسه. ای زوانان کسن ٚ همرأ فامیلن ؤ اۊشان ٚ مئنأ مشترک ٚ واجه پۊر دره.